b'\n_START_ARTICLE_\nParodije na Ihtis\n_START_PARAGRAPH_\nVe\xc4\x8d parodij na simbol Ihtis so ustvarili nasprotniki kr\xc5\xa1\xc4\x8danstva ali katerega izmed verskih naukov.\n_START_SECTION_\nDarwinova riba\n_START_PARAGRAPH_\nEna izmed parodij na simbol ihtis je v obliki ribe z nogami, v\xc4\x8dasih z napisom Darwin, kar ponazarja razvojni nauk, ki ga nekatere verske skupnosti zavra\xc4\x8dajo. Darwinova riba izhaja iz simbola ihtis, ki so se mu\xc2\xa0\xc2\xbbrazvile\xc2\xab\xc2\xa0noge. Simbol ponazarja teorijo biolo\xc5\xa1kega razvoja kot nasprotno verovanju v stvarjenje. Darwinovo ribo lahko tolma\xc4\x8dimo kot stilizirano obliko fosilne ribe, ki je bila prehodna oblika med ribami in dvo\xc5\xbeivkami, na primer Ichthyostega.\n_START_SECTION_\nDruge parodije na simbol Ihtis\n_START_PARAGRAPH_\nV obtoku je ve\xc4\x8d agresivnih parodij na simbol Ihtis ._NEWLINE_Simbol \xc5\xa1aljivega verstva Lete\xc4\x8de \xc5\xa1pagetne po\xc5\xa1asti ima za osnovo telo ribe._NEWLINE_Groba parodija izhajajo\xc4\x8da iz judovskega okolja je riba z napisom\xc2\xa0\xc2\xbbGefilte\xc2\xab, kar je okraj\xc5\xa1ava za priljubljeno ribjo jed\xc2\xa0\xc2\xbbgefilte fi\xc5\xa1\xc2\xab\xc2\xa0(jidi\xc5\xa1 \xd7\x92\xd7\xa2\xd7\xa4\xd7\x99\xd7\x9c\xd7\x98\xd7\xa2 \xd7\xa4\xd7\x99\xd7\xa9).'